সইফকে চিঠি লিখে দুঃখ প্রকাশ, ক্ষমা চাইলেন উর্বশী

বলিউড অভিনেতা সইফ আলি খানের (Saif Ali Khan) ওপর সশস্ত্র হামলার ব্যাপারে যথেষ্ট অসংবেদনশীল মন্তব্য করে নেটিজেনদের সমালোচনার মুখে পড়েছিলেন অভিনেত্রী ঊর্বশী রাউতেলা (Urvashi Rautela)। এ প্রসঙ্গে ইনস্টাগ্রামে একটি নোট লিখে সইফ আলি খানের কাছে ক্ষমা চেয়েছেন (facing backlash) উর্বশী।
সইফের ওপর হামলার ব্যাপারে কথা বলতে গিয়ে নিজের হাতের হিরে খচিত ঘড়ি দেখাতেই নাকি অভিনেত্রী ব্যস্ত হয়ে পড়েছিলেন। যা দেখে নেটিজেনরা যারপরনয় বিরক্ত হয়েছিলেন। আর তার জেরেই ছোটে নবাব সইফ আলি খানের কাছে ক্ষমা চেয়ে নিলেন উর্বশী রাউতেলা।
ইনস্টাগ্রামএ তিনি স্বীকার করেন যে ঘটনার গুরুত্ব ঠিক বুঝে উঠতে পারেননি। তিনি লেখেন,’আমি এ বিষয়টি নিয়ে অসংবেদনশীল হওয়ার জন্য ক্ষমা চেয়ে নিচ্ছি।’আমি আপনাদের পাশে কোন ভাবে যদি থাকতে পারি দয়া করে নির্দ্বিধায় তা জানাবেন। আবার আমি আপনাদের কাছে ক্ষমা চাইছি’।
আপনি যে পরিস্থিতির মধ্য দিয়ে যাচ্ছেন তার গুরুত্ব সম্পর্কে আমার কোনও ধারণা ছিল না। তাই আমি বিব্রত বোধ করছি। আসলে আমি নিজের ছবি ডাকু মহারাজ নিয়ে তৈরি হওয়া উত্তেজনায় আর আমার পাওয়া উপহারের মধ্যে ডুবে ছিলাম। তাই আপনি ঠিক কী পরিস্থিতির মধ্যে দিয়ে যাচ্ছেন তা বুঝে উঠতে পারিনি।’